
Da li udaja muslimanke za nemuslimana izvodi iz vjere?


* 
* 
* 
* 
* 
* 
* 

 
Da li udaja muslimanke za nemuslimana izvodi iz vjere?

Strogo je zabranjeno da se muslimanka uda za nevjernika. To je prijestup i veliki grijeh, po konsenzusu islamskih učenjaka. Međutim, to ne izvodi iz okvira islama, osim ako se to isto ne smatra dopuštenim. Takva je bračna veza ništavna, i tretira se nemoralom. Muslimanka koja se uda za nemuslimana zaslužuje šerijatom propisanu kaznu (hadd), osim ako nije poznavala ***[propis](https://pitajucene.com/search/Propis/questions/ "Pretraži pitanja o propisima")***, tada se neće izvršiti ***[kazna](https://pitajucene.com/search/kazna/questions/ "Pretraži pitanja o kaznama")***, zbog poznatog fihskog pravila: Kazna se ne izvršava kad postoji sumnja. Uprkos tome, staratelj (ili kadija) dužan je razvrgnuti takvu bračnu vezu.


Ukoliko muslimanka rodi jedno ili više djece, ona će pripadati majci i ona polaže pravo na njihov islamski ***[odgoj](https://pitajucene.com/search/odgoj/questions/ "Pretraži pitanja o odgoju")***. Ako muž istinski prihvati ***[islam](https://pitajucene.com/search/islam/questions/ "Pretraži pitanja o Islamu")***, dopušteno je da ostane u braku, ali pod novim, šerijatski ispravnim ugovorom, a Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


